Jesus-el renh-rnem ilek, “Anwantherr theley-angenh ngkwarl wayn lyerteny arranty apmwamwam-warl. Arranty apmwamwam altherrkirremarl. Arranty-they ngkwarl wayn thelelhekerr ingkerrenh-antey, rwenpirrentyan. Arranty apmwanemarl. Anwantherr ngkwarl wayn lyertenyan arranty mwerr-warl-anem theletyek. Arrantherr arranty apmwamwam ipmem-apeny, arrantherr arnkwa apmwamwam iwem-apeny, arrantherr Pharisee-rnem-kenh angka ipmenherr-arey, atyengant-anem awelhenherr-arey.” Anayntileyel: Pharisee-kenh angkan apmwamwamarl, ahern-areny-kenh arwarl. Nthakenh itethiley-angenh. Arranty apmwamwam Pharisee-kenh angka akalty-anthenh-apenyarl. Nthakenh ingkerrenh iteth aney-angenh. Jesus-kenh angkan arranty mwerr-apenyarl, arnkwa mwerr-apeny-thenarl. Ingkerrenh ikwerenh-angkwarr apententy, rap renh-rnem itethileman.
